Yadda Ake Turaren Wuta Na Musamman
Turaren wuta ana yin sa ne da itace, domin turara ɗaki, da
dukkanin jiki da na tsugunno, da kuma na sutura. Ana zuba shi cikin gaushi (garwashi) ne a kasko. Nan da nan kuwa ka ji ƙamshi ya gauraye ko’ina a cikin gida. Daga cikin Itatuwa da ake turare da su kuwa Sun haɗa da:

Icen Sandal

Icen, Hawi

Icen Gab-Gab

Icen Durot
Da dai Sauransu.

Larabawa da kuma mutanen Maiduguri ne suka fi shahara
wajen amfani da turaren wuta. Mazansu na taimakawa
sosai, su siya wa matansu turare akai-akai. A wajensu
tamkar dole ne amfani da turare . Mace ba ta da daraja sai
da kasancewa cikin ƙamshi a kodayaushe .

Yadda ake haɗawa
Za a sa icen Hawi a turmi a daddaka shi sama-sama. A sa
icen gab-gab shima haka. Sai a juye su cikin mazubi. A
dauko ruwan turare Matan Arewa a zuba a kan itatuwa. A
juye Soyayyen farce. A zuba Misik. Sai a ɗauko turaruka:
Alhaji Abdullahi, da salamalekum, da Sasorabia, da 20
fragrances. Kowanne a buɗe a juye. Sai kuma a dauko
madarar turare masu matukar ƙamshi a zuba su. A juya da
kyau ko’ina ya samu ya haɗe . A samu mazubi a juye a
ciki. Kuma a rufe shi sosai.

Manazarta